පොලීසිය සඳහන් කළේ ඌරුබොක්ක සිට කොළඹ බලා ධාවනය වූ බස් රථයක් මෙලෙස අනතුරට ලක්වී ඇති බවයි.අනතුරෙන් තුවාල ලැබූවන්ගෙන් 41 දෙනෙකු රත්නපුර රෝහලට සහ 3 දෙනෙකු කහවත්ත රෝහලට ඇතුළත් කර තිබෙනවා.ඔවුන් අතර කුඩා දරුවන් ද සිටින බවයි වාර්තා වන්නේ.අනතුර සිදුවන අවස්ථාවේ බස් රථයේ මගීන් 60 දෙනෙකු ගමන් කර ඇති බවයි පොලීසිය සඳහන් කළේ.මිය ගොස් ඇත්තේ කාන්තාවක් සහ පිරිමි පුද්ගලයෙක්.අනතුරෙන් පසුව පලා ගිය එහි රියදුරු මේ වනවිට පොලීසිය වෙත භාරවී ඇති අතර ඔහු රත්නපුර මහේස්ත්‍රාත්වරයා හමුවට ඉදිරිපත් කිරීමට නියමිතයි.